मुसलमान राजपूत

मुस्लिम राजपूत भारतीय उपमहाद्वीप के उत्तरी क्षेत्रों के राजपूत वंशज हैं, जो वर्तमान में इस्लाम धर्म के अनुयायी हैं।

मध्यकालीन भारत में इन समुदायों का हिन्दू धर्म से इस्लाम में धर्मान्तरण हुआ, किंतु इन्होंने अपने पारंपरिक उपनाम (जैसे चौहान आदि) बनाए रखे। 

यह लोग राजपूत वंश के ही हैं, परंतु धर्मांतरण के पश्चात मुस्लिम समाज में पूर्ण रूप से सम्मिलित हो गए। कुछ क्षेत्रों में मुस्लिम स्त्रियों से विवाह के बाद उत्पन्न संतानों को भी इसी श्रेणी में रखा गया।

 ऐतिहासिक विवरण 

1891 ई॰ में मारवाड़ में हुई जनगणना के सुपरिटेंडेंट मुंशी हरदयाल सिंह ने अपनी रिपोर्ट में उल्लेख किया कि "मध्यकालीन युद्धों के दौरान पराजित राजपूतों के पास जीवित रहने के दो ही विकल्प होते थे या तो इस्लाम स्वीकार करना या सामाजिक रूप से निम्न जातियों में सम्मिलित होना। जो इस्लाम स्वीकार करते थे, उन्हें सैन्य सेवाओं में स्थान मिल जाता था।"

प्रसिद्ध इतिहासकार मुं॰ देवीप्रसाद ने लिखा है कि राजपूतों का इस्लामीकरण मुहम्मद बिन क़ासिम के सिंध अभियान (लगभग संवत् 770) से प्रारंभ हुआ और औरंगज़ेब की मृत्यु (संवत् 1762) तक यह प्रक्रिया जारी रही। इस एक हज़ार वर्ष की अवधि में बड़ी संख्या में राजपूत इस्लाम में परिवर्तित हुए।

 यह भी देखें 
 राजपूत वंशों एवं राज्यों की सूची

सन्दर्भ

श्रेणी:राजस्थान के सामाजिक समुदाय
श्रेणी:भारत में इस्लाम
श्रेणी:भारत के सामाजिक समुदाय
श्रेणी:सिन्धी समुदाय
श्रेणी:पाकिस्तान के सामाजिक समूह
श्रेणी:बिहार के सामाजिक समूह
श्रेणी:पुष्टि की ज़रूरत वाले "सम्बंधित जाति समूह"